Document ID: 32002D0007

KOMISJONI OTSUS,
28. detsember 2001,
millega muudetakse otsust 98/371/EÜ veterinaarsertifikaatide kohta teatava värske liha importimisel
(teatavaks tehtud numbri K(2000) 4666 all)
(EMPs kohaldatav tekst)
(2002/7/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest,1 viimati muudetud määrusega (EÜ) nr 1452/2001,2 eriti selle artikli 22 lõiget 2,
ning arvestades järgmist:
(1) Loomatervishoiunõuded ja veterinaarsertifikaadid värske liha impordiks teatavatest Euroopa riikidest kehtestati komisjoni otsusega 98/371/EÜ loomatervishoiunõuete ja veterinaarsertifikaatide kohta värske liha impordil teatavatest Euroopa riikidest,3 viimati muudetud otsusega 2001/774/EÜ4.
(2) Direktiivi 72/462/EMÜ artikli 14 lõikega 1 nähakse ette, et ühendusse importimiseks ettenähtud liha peab olema saadud loomadelt, kes kolm kuud enne tapmist on viibinud mõnes riigis või selle territooriumi osas, mis on heaks kiidetud impordiks ühendusse.
(3) Hobuslaste puhul on asjakohane arvesse võtta, et see nõue on täidetud, kui loomad on viibinud vähemalt kolm kuud kas tapariigis või muus samaks otstarbeks heakskiidetud riigis, tingimusel et esitatakse asjakohane sertifikaat.
(4) Seetõttu tuleb vastavalt muuta otsusele 98/371/EÜ lisatud asjakohast näidissertifikaati.
(5) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 98/159/EÜ III lisa muudetakse kooskõlas käesoleva otsuse lisaga.
Artikkel 2
Käesolevat otsust kohaldatakse alates 1. jaanuarist 2002.
Artikkel 3
Käesolev otsus on adresseeritud liikmesriikidele.
Brüssel, 28. detsember 2001

Labels: 17
5
0
3
6